- Ki kell jutnod. - Jó.
Archie!
Hallunk téged!
- Hol vagy? - Hol vagy?
Meg foglak találni!
Zsákutca! Erre! Gyere erre! Erre menj! Erre!
Ha visszagondolok a saját a gyerekkoromra, csodás volt.
De emlékszem, hogy sokszor éreztem magam egyedül.
Merre fogsz menni? Gyerünk, gyerünk!
Akartam egy csomó unokatesót meg más rokont,
sok rokont akartam, de nem volt túl nagy a családom.
Elesett!
Sikerült!
- Sikerült, igen! - Ezért amikor Archie-t vártam,
nagyon örültem, hogy képesek leszünk megadni neki azt,
amire én mindig is vágytam.
SANDRINGHAM, ANGLIA – 2018 KARÁCSONYA
Úgyhogy minden tőlem telhetőt megtettem, hogy büszkék legyenek rám,
és hogy valódi családtag legyek.
De kipukkadt a lufi.
- …problémás hercegné… - …amerikai…
…a palota nem…
A média számára egyértelmű volt, hogy a palota nem fogja megvédeni.
És amint ez megtörténik, elszabadul a pokol.
KAPASZKODÓMŰVÉSZ
És rájöttem, hogy nemcsak…
a farkasok elé vetettek, meg is etettek velük.
HARRY ÉS MEGHAN
Szóval közel álltatok apáddal életed nagy részében?
Igen. Mármint családról van szó, szóval ez sosem könnyű, sosem tökéletes.
De persze, hetente többször is beszéltem apámmal, meg ilyenek.
Vele mikor kezdett megromlani a kapcsolatod?
Amikor jött a média.
Ma reggel Meghan Markle édesapja, Thomas csatlakozik hozzánk.
Köszönjük szépen, hogy eljött. Most pedig…
Az esküvő után apám interjúkat adott, és olyasmiket mondott rólam…
- Meghan apja? - Igen…
…Thomas Markle feldúlt…
Rob, úgy tűnik, itt nem áll meg…
Ez… hihetetlenül fájdalmas volt.
És az egész világ nézte ezt a drámát.
A KIRÁLYI CSALÁDOT „SZCIENTOLÓGIAI SZEKTÁHOZ” HASONLÍTOTTA
És elkezdte kritizálni a királyi családot.
THOMAS MARKLE FELSZÓLALT A KIRÁLYI CSALÁD ELLEN
Nagyon kínos volt a család számára.
THOMAS MARKLE A PALOTÁT CSÉPELI
Ez egy megoldandó probléma volt, és azt akarták, hogy én állítsam le.
Én pedig Őfelségéhez fordultam,
azt mondtam: „Ez a helyzet, mit tegyek? Szeretnék… Van bármi tanácsa?”
De végül…
a királynő és a walesi herceg azt javasolták,
hogy írjak apámnak levelet.
És nagyon körültekintően jártam el, hogy a levél diszkréten jusson el apámhoz,
hiszen nem adhattam csak úgy postára,
Thomas Markle-nek címezve és feladóként a Kensington-palotával,
azt remélve, hogy célba ér.
Elküldtem a menedzseremnek Los Angelesbe, gondoltam:
„Apám felismeri az ő nevét.”
Majd megkaptam a képet az aláírásáról, a kézbesítési visszaigazolást,
de nem az ő aláírása volt.
Ismerem apám írását, ez nem az volt. Csak „Thomas”.
Nyilvánosságra került a hercegné apjának írt privát levele.
Szerintünk Thomas hozta nyilvánosságra, elég kártékony módon.
Privát percek Meghan hercegné és elhidegült apja között.
…egy nagyon nyilvános és fájdalmas leírása az összeveszésüknek.
A LEVÉL FELFEDI MEGHAN KEGYETLEN APJÁT
Az egész…
borzalmas volt.
A Daily Mail azt írta: „Nálunk van a teljes ötoldalas levél.”
Gondoltam: „Hogy nézne ki,
ha ki lenne takarva, amit nem tettek bele? Mégis hogy?”
Úgy jól látszana, hogy azt mondják: „Itt az egész levél”,
de aztán szó szerint mondatokat vesznek ki bekezdésekből,
és szavakat mondatokból…
Publikálni akarják a levelemet, ami ugye törvényellenes.
De kinyomtatják így, egész más képet festve
rólam és a kapcsolatomról az apámmal,
és kivesznek minden olyasmit, amit a média manipulációjáról írtam.
NEM KÉREK MÁST, CSAK BÉKÉT, ÉS UGYANEZT KÍVÁNOM NEKED IS. MEG
Az emberek azóta se értik, hogy lehet a Mail…
olyan hülye, vagy…
nevezzük bárminek, hogy kiad egy apa és a lánya közötti levelet?
A válasz egyszerű.
FELFEDTE A LEVELET
Tudták, hogy a család azt tanácsolja majd, hogy ne pereljünk.
Összeültünk a királyi család ügyvédével és a palota legfontosabb tagjaival,
és ezeken a találkozókon emlékeztettem őket, hogy azt a levelet
a család rangidős tagjainak a tanácsára írtam.
Tudják, hogy ez törvényellenes.
Mondom:„Itt a határ. Jogi lépéseket kell tennünk.”
Mire ők: „Igen, persze.”
És aztán heteken át jártam rájuk,
hogy „Hé, mi van ezzel?” Semmi.
Miután hónapokon át mondtam, hogy lépnie kell valamit ez ügyben,
külön jogi tanácsot vettünk igénybe.
Az első találkozótól fogva tudtam, hogy ez nagyon komoly dolog,
és hogy szörnyű hatással volt Meghanre.
A királyi család hozzáállása a médiához az, hogy
„ne panaszkodj, ne magyarázkodj”, és szerintem Meghan is hosszú időn át
e szerint viselkedett.
De igazi háború folyt Meghan ellen.
És én minden bizonnyal láttam bizonyítékokat arra, hogy a palota
negatív utasításokat adott Harry és Meghan ellen,
amik megfeleltek mások céljainak.
ÉN, EDWARD VERITY, A MAIL ON SUNDAY SZERKESZTŐJE…
NEMRÉG TALÁLKOZTAM A KIRÁLYI HÁZ EGY MAGAS RANGÚ TAGJÁVAL…
…KIVÁLÓ MINŐSÉGŰ INFORMÁCIÓNAK TARTOTTAM EGY KOMOLY,
BEFOLYÁSOS EMBERTŐL…
Meg lett a palota bűnbakja.
Így aztán a történeteket adtak ki róla, akár igazak voltak, akár nem,
hogy elkerüljék más, kínosabb sztorik publikálását.
Látszott, mi történik.
Valakiről a családban felbukkant egy sztori, azt mondták:
„Ezt el kell tüntetni.”
De az internetes címlapon így lett hely,
és lett hely az újság címlapján is.
Ki kellett tölteni valamivel egy királyi családtagról.
Az apjával való kapcsolata tönkremenéséről szóló
negatív cikkek áradata volt
az utolsó csepp a pohárban
a róla szóló negatív, undorító tudósítások közül.
Visszatekintve ez volt az egyik első cselekedet,
amellyel elszakadtak a királyi családtól.
Harry herceg és Meghan perelik a Mail on Sundayt.
Azt állítják, a Mail törvényt sértett
Meghan magánlevelének közzétételével.
Ez hatalmas hiba.
Ha királyi családtag vagy, maradj erős, maradj csendben!
Ezután minden megváltozott.
Ez a per volt az egész folyamat katalizátora.
VANCOUVER-SZIGET, 2019
Ez hó!
Itt a hó!
Mi ez? Igen!
A perrel kapcsolatos médiavisszhang negatív volt, ami nem volt meglepő.
Nem is lehet ilyesmitől mást várni,
úgyhogy ez egy nagyon jó lehetőség volt, hogy elmenjünk.
Archie-val együtt. Hogy kitisztítsuk a fejünket.
A hagyománnyal szakítva a sussexi hercegi pár
nem a királynővel fogja tölteni a karácsonyt.
Jó kislány vagy, Pula! Gyere!
Egyszerűen imádtam ott lenni.
Annyira békés volt!
Jó kislány vagy, Pula!
Egy kicsit levegőhöz juthattunk.
Szia!
Egyszerűen fantasztikus volt.
Mert leginkább egy kis nyugalomra volt szükségünk.
Hogy agyaljunk és kitaláljuk, mihez kezdjünk.
- Felveszel? - Aha.
Ó, istenem!
Nagyon hideg volt. Pont újévkor volt?
Igen, ez… január elsején volt.
Felfrissültem.
- Azt mondtam: „Jövünk, 2020!” - Igen.
„Mit tudsz?”
A DailyMail.com exkluzív részleteket közölt
az új otthonról, amit Meghannel jelenleg bérelnek.
Egyetlen paparazzo sem él a Vancouver-szigeten.
Emiatt választottuk. Egy sziget.
Ott van még egy. Egy paparazzo kocsija.
Épeszű ember nem akar a végtelenségig így élni.
A kár látható volt, az érzelmi kár, amit ez okozott mindkettőnknek,
de különösen a feleségemnek.
Mit fogunk csinálni?
- A saját érdekünkben változtatnunk kell. - De… gondoljuk végig jól!
Hogy csináljuk?
Hogy változtassuk meg a kapcsolatunkat a királyi családdal,
de olyan módon, ami megóv minket, és a mentális egészségünket is?
Úgyhogy december végén, január elején
felhívtam apámat, és azt mondtam: „Van egy tervünk.”
Esetleg Kanada?
Úgy gondoltuk, jó lenne lélegzethez jutni,
de szerettük volna folytatni a munkánkat
a Nemzetközösségben, a királynőt támogatva.
Azt hiszem, az is fontos, hogy a királyi sajtónévsor
londoni székhelyű,
tehát ha nem vagyunk ott, nem tudnak írni arról, hogy mit csinálunk.
Ti lehettek az összes újság címlapján,
minden úgy lesz, ahogyan szeretnétek,
mi meg csak tevékenykedünk a királynő nevében.
Azt akarjátok, hogy a királynő nevében végezzünk munkát? Megtesszük.
És mi magunk álljuk.
Nem akarunk függeni az adófizetőktől. Na? Megkaptok minket.
De ingyen kaptok meg minket. És erre évekig készültünk.
Fel akartuk számolni a feltételezett közérdekűség érvét,
amivel a sajtó az életünk minden elemét uralta.
Az érvük az volt: „Ha akár csak 1%-os állami finanszírozást kaptok
az életetek bármelyik részéhez, akkor mi hivatkozhatunk a közérdekűségre.
Behatolhatunk a magánéletetekbe, mert közpénzek támogatnak titeket.”
Már 2018-ban beszéltünk róla, hogy talán Új-Zélandra költözünk.
Abból nem lett semmi…
ÚJ-ZÉLAND
…aztán 2019 elején
megbeszéltük, hogy mi lenne, ha Dél-Afrikába költöznénk
jótékonysági szervezeteket és afrikai szervezeteket támogatni.
A munka nagy része jótékonysági célú,
és azt gondoltam: „Remek!
Jó pont, hogy van egy színes bőrű nő,
amikor a több mint 50 nemzetközösségi országban
a lakosság többsége ilyen.”
A palota beleegyezett, hogy Dél-Afrikába költözzünk,
úgyhogy tudott róla apám irodája, a bátyám irodája,
és a nagymamám irodája is.
Senki más nem tudta. Bennfentes infó volt.
Aztán kiszivárgott a Times újsághoz.
LELEPLEZŐDÖTT: A PALOTA AFRIKAI TERVE HARRY ÉS MEGHAN SZÁMÁRA
Aztán az egész tervet elvetették, mert már nyilvános vitává vált.
Amint az ilyen tervek nyilvános vitákká válnak,
tízből kilenc esetben nem lesz belőle semmi.
DÉL-AFRIKA
Amikor apámmal Kanadáról beszéltem,
a család és az embereik
már legalább két éve tudták,
hogy próbálunk más megoldást találni. Legalább két éve.
„Jól van, Kanada.” Megmondtam apámnak: „Ez a terv.”
Ő meg: „Írásba foglalod?”
Mondtam, a múltkori miatt nem.
Azt mondta, muszáj lesz, így leírtam.
És e-maileket küldtem neki január elsején, másodikán és harmadikán.
És az egyikben megemlítettem, ha valami miatt nem sikerül,
hajlandóak lennénk lemondani a sussexi címeinkről, ha kell.
- Úgyhogy ez… - Ez volt a terv.
- Igen.
Mielőtt elmentünk, beszéltem a nagyival is. Azt mondtam neki:
„Hatodikán jövünk. És akkor szívesen meglátogatnálak.”
Tudta, hogy küszködünk. Sokszor beszéltünk erről.
Azt mondta, nincs terve arra a hétre, és azt:
„Gyertek csak!
Majd teázunk. Itt is aludhattok Meghannel.”
Épp Vancouverből jöttünk vissza
közvetlenül a Heathrow-ra, és pont, mikor felszálltunk a gépre,
Harry sürgős üzenetet kapott, miszerint
„Nem mehettek Őfelségéhez.
Mindenképp tudasd a főnököddel, hogy nem mehet el hozzá,
egész héten elfoglalt!”
És ez persze az ellentéte volt annak, amit nekem mondott.
Miután visszatértünk, felhívtam,
azt mondtam: „Állítólag dolgod van.”
Ő meg: „Igen… Nem tudtam.”
Igazából mondták, hogy egész dolgom lesz.”
Mondom: „Hű!”
Emlékszem, ránéztem Harryre,
hogy úristen, ilyen, amikor egy család
és egy családi üzlet közvetlen konfliktusban állnak egymással.
Nem hagyják, hogy találkozz a királynővel.
Valójában azt nem hagyják, hogy egy unoka lássa a nagymamáját.
Majd délután megtudtuk, hogy a sztori meg fog jelenni.
Valahogy a bulvársajtó értesült erről a javaslatról.
Tudjuk már egy ideje, hogy a pár nagyon boldogtalan,
és küzd a királyi családban betöltött nyilvános szereppel.
Az apja mondta, hogy írja le,
meg is tette, és öt nap múlva ott volt egy lap címoldalán.
Spekulálnak, hogy talán Kanada,
ahol Meghan a királyi családba való beházasodása előtt élt…
Világossá vált, hogy a királyi intézmény szivárogtatta ki,
hogy Kanadába készültünk visszaköltözni.
És a sztori a legfontosabb része,
amiből tudtam,
hogy az apámmal való levelezésem tartalma szivárgott ki, az volt,
hogy hajlandóak vagyunk lemondani a sussexi címünkről.
Ez árulta el.
Én meg…
„Hű, szó szerint elveszik tőlünk az életünket!”
Ekkor érezni lehetett, ahogy ketyeg az óra.
Úgyhogy a saját csapatunkkal
úgy döntöttünk, kiadunk egy nyilatkozatot, miszerint szomorúan visszalépünk,
de nem mondunk le, csak csökken szerepünk.
SUSSEXROYAL: SOK HÓNAP GONDOLKODÁS ÉS BELSŐ MEGBESZÉLÉS UTÁN
ÚGY DÖNTÖTTÜNK, HOGY AZ IDEI ÉVBEN VÁLTOZTATUNK,
ÉS AZON DOLGOZUNK, HOGY ANYAGILAG FÜGGETLENEK LEGYÜNK,
DE TOVÁBBRA IS TÁMOGATJUK ŐFELSÉGÉT.
Egész életemben az apám kezében volt a pénztárcám.
A családon belül normális az ilyen pénzügyi hatalom
a család más tagjai felett.
Úgyhogy azt reméltük:
„Itt van feketén-fehéren. Látható, mi a szándékunk.
Így támogatjuk tovább a Nemzetközösséget.
Fontos az elnöki és alelnöki szerepünk
a királynő nemzetközösségi alapítványában.”
Nagy meglepetés Harry hercegtől és Meghantől.
Állítólag a királynő megkerülésével.
Károly herceg és Vilmos herceg tíz perccel a közzététel előtt kapták meg
Harry és Meghan nyilatkozatát.
A királynő is meglepődött, mint mindenki,
hogy a hivatalos bejelentés az Instagramon történt.
A feltételezés, hogy megkerültem nagyanyámat,
teljesen kizárt dolog. Nagyon tisztelem őt.
Ez már hónapok óta folyamatban volt.
Egyesek úgy képzelhették, én csak rányomtam a „Megosztás” gombra.
Mi van?
HARRYÉK MENNÉNEK IS, MEG NEM IS
ÖNZŐ CSELEKEDETÜK ALÁÁSSA A KIRÁLYNŐT
Megírtam e-mailben a három legfőbb családtag magántitkárának,
hogy találkozzunk, és beszéljük meg ezt az egészet.
Mert ami történik,
ami a nyilvánosság előtt zajlik… az őrültség.
A találkozót elutasították.
A bejelentés után vissza kellett mennem, mert Archie Kanadában volt.
És csak miután Meg visszament Kanadába,
csak akkor szervezték meg a találkozót Sandringhamben a következő hétfőre.
Ez egy kerekasztal-beszélgetés volt az életem jövőjéről,
ahol nagy volt a tét,
én pedig mint anya és feleség…
és a célpont sok tekintetben,
helyet sem kaptam az asztalnál.
Világos volt, hogy úgy tervezték, ne legyél ott.
De… Sandringhamről Olyan szép emlékeim vannak!
Minden karácsonyt ott töltöttünk.
És most egész más körülmények között voltam ott.
BELÉPÉS CSAK ENGEDÉLLYEL
SANDRINGHAM, 2020. JANUÁR 13.
Ez egy történelmi nap a királyi család számára.
A királynő sürgős találkozót hívott össze.
Ott lesz Harry herceg,
természetesen a bátyja, Vilmos herceg, és Károly herceg is ott lesz.
- Ki volt az? - A herceg.
Megpróbálnak előállni egy tervvel a jövőre nézve.
Ugyanazzal a javaslattal mentem oda, mint amit már nyilvánosságra hoztunk.
De amint odaértem, öt választási lehetőséget kaptam.
Egyes: „teljesen bent maradunk”, ötös: „teljesen kint”.
A harmadik lehetőséget választottam: „félig bent, félig kint”.
Saját munkánk lenne, de a királynőt támogatva is dolgoznánk.
De kiderült, hogy ez a cél nem képzete megbeszélés vagy vita tárgyát.
Félelmetes volt, hogy a bátyám ordítozott és kiabált velem,
az apám olyan dolgokat mondott, amik nem voltak igazak,
a nagymamám meg csak csendben ült, és hallgatta az egészet.
De meg kell érteni, hogy a család szemszögéből,
különösen az övéből
vannak bizonyos szokások, és az ő legfontosabb célja,
illetve küldetése a királyi család intézménye.
Ha a körülötte lévőktől azt hallja:
„amúgy ez a javaslat, vagy ha ők ketten x és y dolgokat tesznek,
az az intézmény elleni támadásnak fog tűnni”,
akkor követni fogja a tanácsot.
Nagyon nehéz volt.
Az a találkozó bármiféle konkrét cselekvési terv nélkül zárult.
Azt hiszem, az ő szemszögükből
nyilván azt hitték, hogy ez inkább rólunk szólt,
és talán a problémáinkról,
nem pedig a társukról, a médiáról és önmagukról,
és arról a kapcsolatról, ami annyi fájdalmat okozott nekünk.
Azt látták, amit látni akartak.
Tűz van!
A dolog legszomorúbb része
a bátyám és köztem keletkezett tüske volt,
ő már az intézmény oldalán állt… ezt részben megértem.
Érthető, nem? Az az ő öröksége.
Bizonyos mértékig már beleivódott, hogy a felelősségének egy része
az intézmény túlélése és folytonossága.
MINDIG VÉDTEM HARRYT. MOST ELENGEDEM.
Szomorú, hogy összevesztek a testvérek…
Mindig összhangban voltak, de ennek vége.
Aznap kijött gy sztori, miszerint
Meghan és én részben azért megyünk el,
mert William elüldözött minket.
És amint beszálltam a kocsiba a találkozó után, megtudtam,
hogy kiadtak egy nyilatkozatot
az én és a bátyám nevében,
amely elutasítja a sztorit, hogy ő üldözött el minket a családból.
Ez a fivérek nyilvános egységének a jele. Egy közös nyilatkozatot adtak ki,
amely szerint a cikk „hamis, sértő és potenciálisan káros”.
Hihetetlen volt. Engem senki sem kérdezett.
Senki se kért engedélyt, hogy a nevemet ilyen nyilatkozathoz adja.
Felhívtam Meget, elmondtam neki, ő meg sírva fakadt,
mert négy óra sem telt el, és boldogan hazudtak,
hogy megvédjék a bátyámat.
Három éven keresztül viszont soha nem mondtak igazat
a mi védelmünkben.
Hirtelen leesett, hogy ennek soha nem lesz vége.
Minden pletyka, minden negatívum, minden hazugság,
amiről tudtam, hogy nem igaz,
a palota is tudta, hogy nem igaz, bent is tudták…
De hagyták elhatalmasodni.
Ekkor már nem volt más lehetőség.
El kellett tűnnünk.
Bombahír Londonból.
Harry és Meghan hivatalosan is továbblépnek.
Bejelentették, hogy visszalépnek a királyi feladatoktól.
Megteszi Meghanért…
- Amit az anyjáért nem tudott. - Igen.
Senki sem tudná elviselni azt a sok támadást és trollkodást.
Rosszul érezte magát. Így valamennyire visszaszerzi az irányítást.
Amit elveszített.
HARRY ÉS MEGHAN „VISSZALÉPNEK” A KIRÁLYI FELADATOKTÓL
Harry döntése volt, hogy elhagyja azt,
amit nyilván a jövőjeként és a sorsaként képzelt el.
Mindig a levegőben volt, hogy Meghannek bizonyítania kell,
hogy méltó Nagy-Britanniához, a férjéhez
és a családban betöltött pozíciójához.
Ez bárkit megterhelne.
A brit közvélemény szerint az egész Meghan hibája.
Láttam magamat kis karikatúrákon négykézláb, Meghan meg…
egy kutyapórázt tartott, és rajtam volt a kutyanyakörv.
Mennyire tipikus,
hogy a nőt hibáztatják egy pár döntéséért.
Pedig az én döntésem volt. Nem ő kérte, hogy menjünk.
Magamnak kellett így döntenem.
De szép példája ez a nőgyűlöletnek.
Néhány bulvárlap „szakadár királyiaknak” hívja őket,
a költözést pedig „Megxitnek” nevezik.
Úgy éreztem, hogy a „Megxit” szó jól kifejezte
a bulvársajtó komolytalanságát, éretlenségét és felelőtlenségét.
Ez történik, ha egy sajtónál nincs újságírás,
és a felháborodásból élnek, a haragból csinálnak pénzt.
Azt hitte, csak tiarák és teadélutánok…
A kapcsolatban végig jól látható volt a manipuláció…
Hátat fordítanak a királyi családnak.
Rájuk szabadult a média teljes haragja.
Mint holmi dühös tinédzserek, azt mondják…
Meghan hirtelen rájött, hogy nem ő lesz a műsor sztárja.
Nem köt kompromisszumot. Minden úgy legyen, ahogy ő akarja!
Úgy éreztem, mindent elvettek tőlem.
Az önképemet, az önbizalmamat.
- Ne kérdezze! Emlékszik… - Már mielőtt elvette…
Milyen bizonyítéka van?
MEGHAN KIADTA HARRYNEK: „KERESS ÁLLÁST, PÉNZRE VAN SZÜKSÉGÜNK!”
A kattintás fontosabb az igazságnál.
MEGHAN ÉS HARRY „HÉTKÖZNAPI” ÉLETBE KEZD – MEGXIT
Körülbelül két perc múlva kezdjük a műsort, úgyhogy…
EGY BARÁT LAKÁSA, NEW YORK
Jó napot!
A vendégeink Renée DiResta,
Rasha Robinson és Harry herceg, Sussex hercege.
Nos, Harry, talán… segíthet emberközelbe hozni nekünk ezt.
Úgy egy hónapja a Bot Sentinel, egy tweeteket elemző cég azt írta,
hogy a Meghan- és Harry-ellenes fiókok egy nagyon kis számú csoportja felel
a gyűlöletteljes bejegyzések hatalmas hányadáért,
amely önökről megjelent.
A félretájékoztatás globális humanitárius gond.
Ahogy arra helyesen rámutatott,
én ezt a saját bőrömön éreztem.
Tudjuk, hogy hagyják, hogy fiókok
egy apró csoportja hatalmas káoszt okozzon online,
mindenféle következmény nélkül.
ONLINE GYŰLÖLET HARRY ÉS MEGHAN ELLEN:
KEVÉS FELHASZNÁLÓ ÁLL A HÁTTÉRBEN
A Bot Sentinel mindent megvizsgált a QAnontól a MAGA-n át
a COVID-dal és a klímaváltozással kapcsolatos dezinformációkig.
De ilyet még soha nem láttunk.
LEDARÁLOD A GENETIKAI VONALADAT, HARRY
MEGHAN EGY UNDORÍTÓ HAMIS RIBANC
HARRY, HAGYD KINN A SZEMETET!
Számomra az volt érdekes a jelentésben,
hogy kimutatta, hogy voltak kis számban olyan fiókok,
amelyek nem botok voltak,
hanem gondosan koordinált és szervezett emberek fiókjai,
és ezek voltak a felelősek a pár ellen irányuló gyűlöletpropaganda
túlnyomó többségéért.
Körülbelül 114 000 tweetet vizsgáltunk meg,
és azt tudtuk megállapítani, hogy a gyűlöletes tartalmak
70 százaléka mindössze 83 fiókból származott,
és 17 millió embert értek el.
Ez nem mindennapos trollkodás.
MEGHAN BULVÁR ELLENI HARCA NEM CSAK A MAGÁNÉLETÉRŐL SZÓL
Összehangoltak voltak, megvitatták, hogy mi lesz terítéken
az adott napon vagy héten, milyen képeket terjesztenek majd,
és aktívan toboroztak embereket,
elmondták nekik, hogyan hozzanak létre több fiókot,
hogyan használjanak VPN-t, virtuális magánhálózatokat
az IP-címük elrejtésére, hogy ne függesszék fel őket. Döbbenetes.
Mi van Meghanben, amiért Harry herceg nemcsak elhagyja…
És ki az áldozat mindig?
Elvette tőlük Harryt.
Olyan emberek csinálták, akik nem a tipikus „trollok”.
Háziasszonyok,
középkorú fehér nők támadták folyton azzal,
hogy „Menj vissza Amerikába!” vagy épp „Jobb lenne, ha megdöglenél.”
POÉN LENNE, HA MEGHAN MARKLE EGY ALAGÚTBAN HALNA MEG
ALAGÚT–KIRÁLYI CSALÁD 2:0
A KÉT GYEREKET KI KELL ZÁRNI ÖRÖKÖSÖDÉSBŐL
Samantha Markle is tagja volt a csoportnak,
amely ezt a sok dezinformációt adta ki.
Samanthának felfüggesztették a fiókját.
Aztán elküldtünk a Twitternek egy listát, mert volt vagy 11 másik fiókja.
És… igen, ez megdöbbentett minket,
hogy hogyan lehet Meghan féltestvére
egy gyűlöletcsoport tagja?
ÜGYVÉDJE SZERINT SAMANTHA FIÓKJÁT NEM „FELFÜGGESZTETTÉK”,
HANEM „FELTÖRTÉK”, HOGY RÁGALMAZZÁK ÜGYFELÉT.
A dolog talán a legaggasztóbb része
a sok brit újságíró volt, akik szították a gyűlöletet és a hazugságot.
A közösségi médiában terjedő hazugságok veszélyesek. Persze.
De amikor ugyanennek a hazugságnak
újságírók vagy kiadók adnak hitelt,
az erkölcstelen, és a hatalommal való visszaélés.
KIRÁLYI SZAKÉRTŐK SZÍTJÁK AZ ÖSSZEHANGOLT GYŰLÖLETKAMPÁNYT
A fő gyűlöletfiókok esetében
az elsődleges motiváció a monetizálás.
A másodlagos fiókokat azonban a gyűlölet motiválja.
A lényeg a… Nos, a faji hovatartozás.
HARRY&MEGHAN LILIBETTEL KÁRELHÁRÍT
BOLDOG KWANZAA-T!
AZT MONDJA, KILÓG A FEKETÉK KÖZÜL, DE FAJI DISZKRIMINÁCIÓRÓL SÍR.
OPPORTUNISTA.
És elsősorban Meghanre koncentráltak.
Például egy majomhoz hasonlították őt.
De voltak más sértő kifejezések is,
az „N” betűs szó is előfordult tweetekben.
ARANYÁSÓ, SZEXMÁNIÁS RIBANC
Annak a súlyosságát, ami történt vele,
azaz velünk, és ami továbbra is történik vele…
El kell ismerni.
Szerintem azt is meg kell érteniük az embereknek,
hogy mivé nőhet a dolog, amikor elültetnek
egy ilyen gyűlöletes magot. Néhány napja…
az otthoni biztonsági csapatunk kézikönyvét lapozgattam,
és az egyik oldal, ahová véletlenül lapoztam,
az online megfigyelésről szólt. Azt írta:
„Ha ilyen tweetet látsz,
jelentsd a biztonsági főnöknek!” A tweet ez volt:
„Meghannek meg kell halnia. Valakinek meg kell ölnie.
Talán majd megteszem én.” Én meg mondom…
„Oké.
Ilyen a helyzet kint a világban.
A gyűlöletet keltő emberek miatt.
És én anya vagyok. Az az igazi életem.”
Amikor ilyet lát az ember, elgondolkodik.
Elérik, hogy meg akarjanak ölni.
Ez nem csak egy bulvárlap. Ez nem csak egy sztori.
Megijed az ember.
Aznap fel-le járkáltam, az éjszaka közepén, néztem a folyosót:
„Biztonságban vagyunk? Bezártunk? Éles a riasztó?”
Ez a valóságom.
„És a gyerekeim?”
Mire fel keltik a gyűlöletet?
Mert unatkoznak, vagy ettől jobban fogynak az újságjaik,
vagy jobban érzik magukat?
Nagyon is valós, amit csinálnak,
és ez az, amit szerintem az emberek nem teljesen értenek meg.
„Ez nagyon kedves tőled, kígyó, de nem, már vár rám egy…”
Graffaló!
„Egy graffaló? Mi az a graffaló?”
Jó volt ez a dal?
Nagyon jó dal volt. Szuper volt!
Eljátsszam újra, anya?
- Igen, légy szíves! Köszi. - Oké…
Tisztázzuk azt, hogy mi is itt a tét valójában!
Ez egy szimbolikus megsemmisítés.
Ha tönkre tudják tenni a társadalmi igazságosság szimbólumait,
akkor az emberek félni fognak, és nem vállalják fel a véleményüket.
Így jeleznek nekünk, többieknek, hogy álljunk le.
Ha elég embert fel tudnak korbácsolni, hogy gyűlölködjenek…
arra nem lehet azt mondani, hogy csak a fizikai bántalmazás árt,
a szavak leperegnek rólam.
A szavak ölni tudnak. Ez valós fenyegetés.
A RASSZISTA PODCAST EUTANÁZIÁT JAVASOL HARRY HERCEG HÁROMÉVES GYEREKÉNEK
Kilégzés.
Ne feledjétek, hogy ami a médiában zajlik,
ami ott jön létre, az egy illúzió!
Ha bizonygatjátok a jóságotokat,
hogy nem azok vagytok, akiknek mondanak,
azzal bekapjátok a csalit, etetitek a fenevadat. Az egész illúzió.
Nem kell bizonyítanotok a jóságotokat.
Ti tudjátok, kik vagytok.
Nyissátok ki a szemeteket!
Bármennyire is szomorú, ahhoz, hogy változzon valami,
néha sok fájdalomnak kell a felszínre törnie.
A következő fejezetre lépés előtt
be kell fejeznünk az elsőt.
WINDSOR HOME PARK, 2020. MÁRCIUS
Márciusban mindketten visszajöttünk Kanadából.
LONG WALK GATE – BELÉPNI TILOS
Ez volt úgymond a búcsúhetünk.
Rengeteg dobozt áttúrtunk, mindent végignéztünk.
„Ó, te jó ég, de hiányzott ez a takaró!”
„Itt a vicces kalap!”
Mindent újra átéltünk,
és ez jó lehetőség volt nekünk arra…
hogy felidézzük a szerelmünk történetét.
Azt terveztük, Archie a Frogmore Cottage kertjében futkos majd,
a királynő tavában pocskol.
Ez mind a jövőnk része volt, de minden nagyon gyorsan megváltozott.
Tudtuk, hogy kicsit fellélegezhetünk ebből…
ebből a fájdalmas élményből, amibe beleragadtunk.
De ugyanakkor nagyon szomorú is volt.
Gyakran gondolok arra, hogy bármilyen kapcsolatban sokszor,
amikor egy srác beleszeret egy lányba,
a haverjai azt mondják: „Hű, de megváltozott!
Már alig látom, folyton vele van.”
És a lányt hibáztatják.
Haragszanak rá, mert ő az, aki elvitte a barátjukat,
történjen ez egy faluban, egy városban vagy a királyi családban.
Soha nem vonzódott volna hozzám, nem érdeklődött volna irántam,
ha nem járta volna már a saját útját.
A legtöbb embernek találnia kell valakit, akit hibáztathat.
Hogy megbékéljen azzal, ahogy érzi magát, mert…
Valami megváltozott, és ez nem jó.
Mi az, ami más?
„Minden akkor állt fejre, amikor jöttél. A te hibád.”
Engem kell hibáztatnod.
És ha az én hibám, akkor nem a tiéd.
Úgyhogy az az utolsó hét…
keserédes volt.
Meghan és Harry ma este csupa mosoly. Királyi búcsútúra, csúcssebességgel.
Meghan először jár Nagy-Britanniában a pár azon drámai döntése óta,
hogy lemondanak királyi családi posztjukról.
Azon a búcsúhéten egymást érték a programok,
igazi forgószél volt.
Öt nap alatt öt program.
Egészen addig az utolsó hétig ritkán viseltem színeket.
Soha nem akartam túltenni másokon, vagy zavarba hozni másokat.
Csak próbáltam elvegyülni.
- De azon a héten csupa színeset viseltem. - Igen…
Mondom: „Szivárványnak öltözöm!”
Nem a családdal voltunk. Ez volt a lehetőségünk,
hogy látványosan távozzunk.
Sokan mondtátok, hogy mellettem álltok.
Nos, én is elmondanám, hogy mellettetek állok.
Nem kellett volna így történnie.
Újra és újra átbeszéltük,
éjjel a konyhában ülve a késő esti programok után,
hogy mehetne ez így életünk végéig.
Gondoltam: „Az emberek,
akiket hazugságokkal etettek,
mit gondolhatnak rólam?
Utálhatnak minket.”
De nem.
Az emberek annyira kedvesek voltak!
Szomorúak voltak, hogy elmegyünk. És mi is szomorúak voltunk emiatt.
Hiányozni fognak a brit emberek, de a brit sajtó nem,
ahogy a követőik és a trolljaik sem.
Hiányozni fog ez az ország. Meghannek is.
A NEMZETKÖZÖSSÉG NAPJA
Ez a királyi család egyik nagy, éves showműsora.
A westminsteri istentiszteleten részt vesz a királynő mellett Károly és Kamilla,
Vilmos és Katalin, sőt Eduárd és Zsófia is,
és Harry és Meghan, akiknek ez az utolsó hivatalos szereplése,
mielőtt visszatérnek Amerikába.
Először ott láttuk
a család tagjait nyilvánosan, a westminsteri apátságban.
Utoljára látjuk a sussexi herceget és hercegnét
a királyi családdal hivatalos programon. Nagy pillanat.
Idegesek voltunk a családdal való találkozás miatt,
mert mindenhol kamerák voltak,
nézték a tévében, figyelték a közönséget. Kész szappanopera,
ahol mindenki más csak a szórakoztatást látja benned.
Elgondolkodtató, hogy mi járhatott a fejükben,
miközben paroláztak ott.
- Igen. - Tudva, hogy mi folyik a háttérben.
Távol éreztem magam a családom tagjaitól,
ami azért volt érdekes, mert számukra inkább az a fontos,
hogy hogy néz ki valami, nem pedig az, hogy milyen érzés. És hidegnek tűnt.
És hidegnek is éreztem.
Úgy láttuk, hogy nem is csatlakoztak a menethez.
Ez is mutatja, merre változnak automatikusan a dolgok.
Tekintve, hogy milyen sikeresek voltak a nyilvános szerepléseik,
látjuk, micsoda veszteség ez családnak,
de azon is elgondolkodik az ember, hogy hogyan lehetséges,
hogy nem tudtak megállapodni, hogy a családon belül tartsák őket.
Kijöttünk a westminsteri apátságból, és annyi volt.
Siettem a reptérre, hogy elérjük a gépemet,
mert ki volt centizve, és siettem Archie-hoz.
Ja. Vissza a Buckingham-palotába, átöltözés.
Kalaptűzőket ki, gyorsan levettem a zöld ruhát.
Gyorsan felvettem valamit a repülőgépre, és elbúcsúztam.
Nyilván érzelmes volt.
Felszálltunk a repülőre.
És nem a pilóta, hanem az, aki a személyzetet felügyeli,
odajött, és letérdelt az ülésem mellett, és levette a kalapját.
Csak néztem rá, és ő azt mondta:
„Nagyra értékeljük azt, amit a hazánkért tett.”
És ez volt az első alkalom, hogy úgy éreztem, hogy valaki
látta az áldozatot, amit hoztam.
Nem a saját hazámért.
Hanem ezért az országért, ami nem az enyém.
Kanadába értünk, és egy biztonsági őr,
aki már régóta volt Harryvel, és ezek a srácok nagyszerűek voltak…
Egyszerűen sírva a karjaiba omlottam.
Azt mondtam: „Annyira próbáltam!” Mire ő: „Tudom, hogy így volt.
Tudom, asszonyom.”
Annyira nagyon próbáltam!
És ez a dühítő ebben, mert arra gondolok,
hogy még ez sem volt elég jó.
Még így sem fogadtak be.
Fekete britként képtelenség volt szenvtelenül nézni.
Látni, ahogy Meghan belép a királyi családba, és ikonná válik,
olyan figurává, akire mindannyian hatalmas reményekkel néztünk.
Részben amiatt még nagyobb tragédia,
hogy a palota képtelen volt megvédeni Meghant…
mert a monarchia melletti érvelés középpontjában
itt a Nemzetközösség van.
A Nemzetközösség két és fél milliárd főleg fekete és barna bőrű emberből áll.
Itt volt egy nő, aki úgy nézett ki, mint a legtöbb ember a Nemzetközösségben,
de ők valahogy, valamiért
mégis képtelenek voltak megvédeni őt,
képviselni őt, kiállni mellette,
és a nevében élni a rájuk ruházott hatalommal…
harcolni érte.
A modern Nagy-Britannia egyik nagy kérdése:
milyen szimbólumokat, intézményeket választunk?
Befogadóakat-e? Vagy olyanokat, amik folytatják a kirekesztést?
És amikor a királyi család egy tagja ellátogat valamelyik ilyen országba,
az kínos pillanat a brit kormány számára.
KÉRJENEK BOCSÁNATOT!
Cambridge hercegéhez és hercegnéjéhez és az egész királyi családhoz szólok:
eljött a jóvátétel ideje.
A JAMAICAIAK KERÜLIK A KIRÁLYI LÁTOGATÁST, KÁRPÓTLÁST KÖVETELNEK
GRENADA SZAKÍT A PALOTÁVAL
Eljön egy fordulópont, egy generációváltás,
és egy olyan pillanat, amikor az események összeérnek.
…a mai naptól kezdve és mindörökké
Barbados parlamenti köztársaság lesz.
Barbados 2021-ben úgy döntött, nem a királynő lesz többé az államfője.
Ez valószínűbbé teszi, hogy más nemzetek is így tesznek majd.
Ma este ismét követelték, hogy Jamaica távolítsa el
a királynőt államfői tisztségéből.
A rendszer minden szereplője, a családom,
a személyzet, a PR-részlegek és mindenki más
hatalmas lehetőséget szalasztott el a feleségemmel,
és ennek globális következményei lesznek.
A kapcsolatuk azt mutatta,
hogy Nagy-Britannia tud változni, és még Nagy-Britannia
leghagyományosabb része is képes a reformra és a fejlődésre.
A távozásuk olyan volt, mint egy álom halála.
2020. MÁRCIUS
Helló! Szóval itt vagyunk. Ma…
Kedd… szerda van…
Szerda, március valahanyadika.
A következő pár hónap lesz az, amikor a legsebezhetőbbek leszünk.
Amikor a sajtó kétségtelenül valami őrületet akar szítani.
Mint látják, a sussexi herceg leszállt a repülőgépről…
Nyilvánvalóan van még pár megválaszolandó kérdés.
Kapnak majd királyi védelmet, ha a tengerentúlon élnek?
Az utunk után visszatértem az Egyesült Királyságból,
és a helyet teljesen körbevették.
Csónakok a vízben, autók a felhajtón,
emberek próbáltak átugrani a kerítésen, vagy átfotózni a fal fölött.
Ez… Igen, ez… Ilyesmit soha nem tapasztaltam korábban.
Az előbb láttam ezt a fickót. Rám nézett, amikor behajtottam.
Meghan kérdezte, elveszik-e a biztonságiakat.
Mondom: „Nem tennék meg.” Meghan háttere, öröksége,
a dokumentált gyűlöletkampányok,
a palotákba küldött gyanús csomagok,
kifejezetten a mi nevünkre címezve.
Kérdezte: „Megteszik?”
Mondtam: „Nem, soha nem tennék.” De megtették.
Úgy döntöttek, hó végén kivonják a biztonságiakat,
úgyhogy kevesebb mint három hetem van új biztonsági csapatot találnom.
És aggódom. Komolyan aggódom a családom biztonságáért.
És akkor a semmiből jött ez a COVID nevű dolog…
A hatóságok szerint már több mint 400 ember…
És akkor a lakhelyünk ismert volt.
A biztonságiakat elvették.
A világon mindenki tudta, hol vagyunk, nem voltunk biztonságban.
Az AP szerint a kanadai miniszterelnök, Justin Trudeau feleségét, Sophie-t
megfertőzte a koronavírus.
Le fogják zárni a határt.
Kétségtelen, hogy pillanatok alatt lezárják a határt.
Maradj!
Eljön az a pont, amikor amiatt aggódsz, hogy mi…
mi történhet legközelebb,
ezért azt kell tenned, amit szerintem bármely férj és apa tenne,
vagyis el kell húznotok.
A feliratot fordította: Gömöri János